Γιουβέτσι με μανιτάρια και κεφαλοτύρι στην κατσαρόλα

'Ενα χορτοφαγικό γιουβέτσι πολύ χορταστικό, νόστιμο και αρωματικό. Aντί για κεφαλοτύρι μπορούμε να βάλουμε τριμμένη παρμεζάνα ή μια έντονη παλαιωμένη γραβιέρα.

400 γρ. κριθαράκι μέτριο, 400 γρ. μανιτάρια λευκά, σε φέτες, 2 μέτρια ξερά κρεμμύδια, ψιλοκομμένα, 2 σκελίδες σκόρδο, ψιλοκομμένες, 2 κουτ. γλυκού εστραγκόν ξερό, τριμμένο, 300 γρ. ντοματάκια κονσέρβας, πολτοποιημένα στον πολυκόφτη, 200 γρ. κεφαλοτύρι, σε κυβάκια, 100 ml ελαιόλαδο, αλάτι, φρεσκοτριμμένο πιπέρι
Για να ετοιμάσουμε το γιουβέτσι με μανιτάρια και κεφαλοτύρι στην κατσαρόλα σε μια φαρδιά κατσαρόλα ζεσταίνουμε το λάδι σε δυνατή φωτιά και σοτάρουμε τα μανιτάρια για 4-5 λεπτά, μέχρι να ροδίσουν και να εξατμιστούν τα υγρά τους. Προσθέτουμε τα κρεμμύδια, τα σκόρδα και το εστραγκόν και συνεχίζουμε το σοτάρισμα για άλλα 3-4 λεπτά, μέχρι να μαλακώσουν.Ρίχνουμε την ντομάτα, αλάτι και φρεσκοτριμμένο πιπέρι, ανακατεύουμε απαλά, μετριάζουμε τη φωτιά και μαγειρεύουμε για 8-10 λεπτά, μέχρι να δέσει η σάλτσα ελαφρώς.Προσθέτουμε το κριθαράκι, ανακατεύουμε να λαδωθεί καλά και ρίχνουμε 900 ml ζεστό νερό. Ανακατεύουμε και μαγειρεύουμε για περίπου 15 λεπτά ή μέχρι να μαλακώσει το κριθαράκι και να απορροφήσει τα υγρά.Σκορπίζουμε το τυρί και συνεχίζουμε το μαγείρεμα για περίπου άλλα 5 λεπτά, μέχρι να λιώσει ελαφρώς το τυρί.
Κριθαράκι,Μανιτάρια,Ντομάτα,Χορτοφαγικά